Fyrsti fundur Delta deildar árið 2012 var haldinn í Borgarnesi. þriðjudaginn 24. janúar. Fundurinn hófst kl. 17:00  
Fundarstaður: Heimili Theodóru Þorsteinsdóttur.

Mættar voru: Elísabet, Jensína, Gyða, Ingibjörg Adda, Theodóra, Kristín, Þórunn, Sóley, Brynja, Jónína, Halldóra og Sjöfn. Auk þess gestur, Ingibjörg Inga (12 Delta konur).

Dagskrá:

Formaður Elísabet Jóhannesdóttir setti fund og kveikti á kertunum.

1. Fundargerð síðasta fundar lesin og samþykkt
2. Elsa fór yfir mætingu og flutti kveðjur frá fjarstöddum konum.
3. Erindi dagsins: Sóley Sigurþórsdóttir, grunnskólakennari í Borgarnesi, sagði frá námsleyfi sínu og meistarprófsritgerð „ Eru umræður hluti af stærðfræðikennslu í 7. Bekk ? Fróðlegur fyrirlestur og fjörlegar umræður á eftir, þar sem margt bar á góma um kennslu og kennsluhætti.
4. Orð til umhugsunar var í umsjón Þórunnar Reykdal og ræddi hún um það sem vakið hefur athygli hennar í fjölmiðlaumræðunni undanfarið. M.a ræddi hún um lýtalækningar og þau skilaboð sem ungt fólk virðist vera að fá frá samfélaginu, ef það telur sig hafa þörf fyrir að fara í slíkar aðgerðir, án sýnilegra útlitsgalla. Þá ræddi Þórunn um niðurstöður rannsókna á lestrarvanda ungs fólks, sérstaklega drengja, sem ekki geta lesið sér til gagns, hvað þá gamans en boðað var til ráðstefnu í Norræna húsinu nýlega, *Bókaþjóð í ólestri*. Og nýleg Pisa rannsókn sýnir að strákar skilja ekki orðadæmin í stærðfræði .
5. Bókaspjall í umsjón Halldóru. Nokkrar Delta konur kynntu bækur sem þær hafa nýlega lesið. Þær sem tóku til máls voru: Þórunn , ræddi um Gamlingjann og Ein á hesti ; Halldóra sagði frá Hjarta mannsins , Huldukonur í íslenskri málaralist, Þóra biskups ; Sóley mælti með Málverkinu eftir Ólaf Jóhann Jóhannsson, Elsa sagði frá Jarðnæðið, og bók um Guðrúnu Ebbu; Brynja fjallaði um Einvígið ef tir Arnald ; Jónína var að lesa Þórhalld biskup. Fleiri komust ekki að, að þessu sinni.
6. Að venju borðuðum við saman og bauð Theodóra upp á grænmetissúpu og heimabakað brauð. Mjög ljúffengt.
7. Happdrættið spilað með við gæddum okkur á súpunni og sú heppna var Halldóra Jónsdóttir.
8. Í fundarlok var rætt um næsta fund, en þá ætlum við að heimsækja Hörpuna og skoða húsakynnin með leiðsögn. Ákveðið að hafa ekki formlegan fund, heldur snæða saman að lokinni kynningu.
9. Fundi slitið kl 19.30

Ritari: Halldóra Jónsdóttir